# Gamma Ray

### Izvor: Wikipedija

Gamma Ray je njemački power metal bend. Osnovao ga je Kai Hansen, Helloweenov gitarist, pjevač i tekstopisac.

## [uredi] Biografija

Gamma Ray je osnovao Kai Hansen, ikona power metala kao prvi solo projekt nakon odlaska iz Helloweena. Prvi album Heading For Tomorrow, izdan 1990., postigao je uspjehe u Njemačkoj i Japanu. Ubrzo po završetku snimanja prvog albuma, Gamma Ray su morali malo odgoditi svoje pojavljivanje u power metal svijetu zbog odlaska bubnjara, Mathiasa Burchardta, koji je odlučio da mu je fakultet važniji od banda. Uskoro su našli novog bubnjara. Uli Kusch, donedavni bubnjar Helloweena, došao je u Gamma Ray. Sad je band bio napokon spreman, i to u sljedećoj postavi: Ralph Scheepers (vokal), Dirk Schlächter (gitara), Uwe Wessel (bass), Uli Kusch (bubnjevi), i naravno, mozak benda, Kai Hansen (gitara i vokal). Sljedeći album, Sigh no more snimaju iste godine. Stil se dosta razlikuje od prvog albuma, a tekstovi su jako depresivni jer su rađeni na temu Zaljevskog rata koji se istodobno odvijao. 1992. bend napušta ritam sekcija (Uli i Uwe), a zamijenjeni su s dvojicom mladih glazbenika iz njemačkog demo benda Anesthesia. Usto, Gamma Ray počinju graditi svoj studio, tako da sljedeći album počinju snimati tek 1993. Mnogo su naučili na vlastitim greškama, budući da prijašnji album nije bio baš dobro prihvacen, i albumom Insanity & Genious, Gamma Ray se vraća na pravi power metal (u ono doba poznat kao melodic speed metal), a album svoju promociju dobiva na Melodic Metal Strikes Back festivalima. Održana su četiri koncerta pod tim nazivom, a snagu melodic metala predstavljaju Gamma Ray, Hellicon, Rage i Conception. Cijeli nastup u Hamburgu se snima i Gamma Ray izdaje video Lust for live, koji je izdan i na CDu The power of Metal koji dijele s ostalim bendovima koji su nastupali na Melodic Metal Strikes Back.

Točno uoči snimanja novog albuma, javljaju se novi problemi. Ralph Scheepers je izbačen iz benda. Razloga za izbacivanje je bilo mnogo, te je dužnost prvog vokala preuzeo Kai Hansen. Zbog tih komplikacija, sljedeći album je svijetlo dana ugledao tek 1995., pod nazivom Land Of The Free, gdje se Kai vraća mikrofonu. Nisu svi bili oduševljeni tim potezom, jer su svi čuli Helloweenov Walls Of Jericho gdje Kai kao vokal nije baš briljirao. Nakon izlaska albuma sve sumnje su bile uklonjene, i svi su se mogli uvjeriti u golemi i osvježavajući napredak Hansenovog vokala. Na albumu se pojavljuje i Michael Kiske pjevajući na Time to break free. Bend uskoro odlazi na veliku europsku turneju, s koje se vraćaju sa materijalom za novi live album, Alive 95, koji stiže u prodavaonice 1996. Ubrzo iz benda odlaze Jan i Thomas, te bend uzima talentiranog Henjo Richtera i bubnjara Daniela Zimmermanna. Snimanje sljedećeg albuma, petog po redu, započinje u ožujku 1997., i u svibnju izlazi singl Valley Of The Kings na kojemu se nalazi i jedna pjesma Iron Saviora. Novi album uskoro dolazi u prodavaonice pod nazivom Somewhere Out In Space (prvotno nazvan Man, Martians & Machines). Album je složenog sadržaja, inspiriran filmom Odiseja 2001, i po mnogima smatran najboljim Gamma Ray albumom do danas. To je bio najbrži i najmelodičniji album koji su Gamma Ray napravili dotad. 1999. svjetlo dana je ugledao pod nazivom novi album Powerplant. Album je ponovno konceptualan, inspiriran svemirom i završetkom jednog tisućljeća, a i znakovito završava pjesmom Armageddon. Ovaj put za crtež na omotu je bio zaslužan nitko drugi nego Derek Riggs, koji se proslavio omotima za Iron Maiden i njihovom maskotom Eddijem. 2000. Gamma Ray se odlučuje za best of album. U konačnici se album sastojao od dva CD-a, od kojih su većina bile ponovne snimke starih pjesama, a nazvan je Blast From The Past. 2001. godine izdaju album No World Order! i nastavljaju s serijom koncepciranih albuma – ovaj put progovaraju o tajnom redu Illuminati, te ubrzo nakon velike turneje na kojoj su prvi put posjetili SAD i Kanadu i izdaju live album Skeletons in the Closet. 2005. u prodaju je pušten njihov posljednji album Majestic.

## [uredi] Sastav

Kai Hansen

### [uredi] Sadašnja postava

- Kai Hansen - vokal, gitara
- Henjo Richter - gitara
- Dirk Schlächter - bas
- Dan Zimmermann - bubnjevi

### [uredi] Bivši članovi

- Uwe Wessel - bas
- Ralf Scheepers - vokal
- Jan Rubach - bas
- Mathias Burchard - bubnjevi
- Uli Kusch - bubnjevi
- Thomas Nack - bubnjevi

## [uredi] Diskografija

Omoti albuma Majestic iz 2005.

### [uredi] Albumi

- Heading for Tomorrow - (1990.)
- Sigh No More - (1991.)
- Insanity and Genius - (1993.)
- Land of the Free - (1995.)
- Alive '95 - (1996.)
- Somewhere Out In Space - (1997.)
- Powerplant - (1999.)
- Blast from the Past - (2000.)
- No World Order - (2001.)
- Skeletons in the Closet - (2003.)
- Majestic - (2005.)

### [uredi] Singlovi

- Heaven Can Wait - (1990.)
- Who Do You Think You Are - (1990.)
- Future Madhouse - (1993.)
- Rebellion In Dreamland - (1995.)
- Silent Miracles - (1995.)
- Valley Of The Kings - (1997.)
- Heaven Or Hell - (2001.)

### [uredi] Kompilacije

- Heading For The East - (1991.)
- Lust For Live - (1994.)

## [uredi] Vanjske poveznice

- Gamma Ray, službene stranice

Dobavljeno iz "http://hr.wikipedia.org../../../g/a/m/Gamma_Ray_6c2a.html"

Kategorije: Njemački glazbeni sastavi | Power metal

##### Views

- Članak
- Razgovor
- Trenutna inačica

##### Traži

##### Drugi jezici

- Česky
- Deutsch
- English
- Español
- Suomi
- Français
- Galego
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska